《原有楚 赠韩子也》
明代·何景明

原有楚，隰有苦。子车驷牡，驾言徂矣，见子之父。原有杻，隰有蓼。

子军驷𩤃，驾言游矣，见子之母。原有桑，隰有唐。

子车驷黄，驾言行矣，见子之兄。子涉渭矣，渭水浟浟。

我思见子，安得北流。子涉渭矣，渭水沛沛。我思见子，安得北逝。

作者简介：何景明（1483～1521）字仲默，号白坡，又号大复山人，信阳浉河区人。明弘治十五年(1502)进士，授中书舍人。正德初，宦官刘瑾擅权，何景明谢病归。刘瑾诛，官复原职。官至陕西提学副使。为“前七子”之一，与李梦阳并称文坛领袖。其诗取法汉唐，一些诗作颇有现实内容。有《大复集》。